En smart fidus med at sælge kopier af lærebøger har kostet en 28-årig mand en plet på straffeattesten, en mistet computer og en større regning.

En 28-årig mand fra Aalborg blev tirsdag idømt 30 dages betinget fængsel for at krænket ophavsretsloven ved at videresælge ulovlige digitale kopier af lærebøger via dba.dk. Derudover bliver hans udbytte på 26.454 kroner konfiskeret, hans Mac-computer er konfiskeret, og han skal betale 35.000 kroner i erstatning til rettighedshaverne. Det fortæller anklager Rasmus Stegenborg Hegelund. I niveau med knytnæveslag Strafniveauet i den slags sager ligger relativt højt, fortæller anklageren. - Det ligger faktisk i niveau med førstegangs-straffen for knytnæveslag, siger Rasmus Stegenborg Hegelund. Ved strafudmålingen blev der taget hensyn til, det er første gang, den 28-årig er dømt for overtrædelse af Ophavsretsloven, samt at han har "gode personlige forhold", fortæller anklageren. Modtog dommen Den dømte erklærede sig skyldig og modtog dommen. Ifølge tiltalen nåede den 28-årige i 2019 og 2020 at sælge 146 piratkopierede digitale bøger  til intetanende købere, før nogen opdagede, det var ulovlige kopier. "Forbrydelser og andre strafbare forhold”  var blandt de 50 titler og lærebøger om alt fra økonomi over ledelse til anatomi var blandt de titler, den dømte nåede at sælge. En almindelig lovovertrædelse Ifølge Rasmus Stegenborg Hegelund er det forholdsvis tit, der er folk, der falder for fristelsen til at sælge ulovlige kopier af digitale bøger. - Fremgangsmåden er oftest den samme. Man skaffer sig adgang til e-bøger, der enten kan kopieres umiddelbart eller ved at at fjerne et en digital lås, hvorefter de bliver solgt, lyder det fra anklageren